CELEX: 62011CN0628
Language: lv
Date: 2011-12-07 00:00:00
Title: Lieta C-628/11: Lūgums sniegt prejudiciālu nolēmumu, ko 2011. gada 7. decembrī iesniedza Oberlandesgericht Braunschweig (Vācija) — Bußgeldsache/International Jet Management GmbH

17.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 80/9
            
         Lūgums sniegt prejudiciālu nolēmumu, ko 2011. gada 7. decembrī iesniedza Oberlandesgericht Braunschweig (Vācija) — Bußgeldsache/International Jet Management GmbH
   
   (Lieta C-628/11)
   2012/C 80/11
   Tiesvedības valoda — vācu
   
      Iesniedzējtiesa
   
   
      Oberlandesgericht Braunschweig
   
   
      Lietas dalībnieks pamata procesā
   
   
      International Jet Management GmbH
   
   
      Prejudiciālie jautājumi
   
   
               1)
            
            
               Vai LESD 18. pantā (bijušais EKL 12. pants) paredzētais diskriminācijas aizliegums ir piemērojams, ja dalībvalsts (Vācijas Federatīvā Republika) gaisa pārvadātajam, kura rīcībā ir citā dalībvalstī (Austrijas Republikā) piešķirta derīga darbības licence Eiropas Parlamenta un Padomes 2008. gada 24. septembra Regulas Nr. 1008/2008 par kopīgiem noteikumiem gaisa pārvadājumu pakalpojumu sniegšanai Kopienā 3. un 8. panta izpratnē, pieprasa ielidošanas atļauju attiecībā uz gaisa pārvadājumiem pēc pasūtījuma (neregulāriem komerciāliem gaisa pārvadājumiem), kas notiek no trešām valstīm uz dalībvalsti?
            
         
               2)
            
            
               Ja uz pirmo jautājumu tiek atbildēts apstiprinoši, vai LESD 18. panta (bijušais EKL 12. pants) pārkāpums ir saskatāms jau pašā prasībā saņemt atļauju, ja ielidošanas atļauja, kuras saņemšana var tikt panākta ar naudas soda palīdzību, attiecībā uz gaisa pārvadājumiem no trešām valstīm tiek pieprasīta no gaisa pārvadātājiem, kas atļauju piedalīties satiksmē (darbības licenci) ir saņēmuši pārējās dalībvalstīs, taču šāda atļauja netiek prasīta no gaisa pārvadātājiem, kuriem ir atļauja piedalīties satiksmē Vācijas Federatīvajā Republikā?
            
         
               3)
            
            
               Ja LESD 18. pants (bijušais EKL 12. pants) ir piemērojams (pirmais jautājums), taču pati prasība saņemt atļauju netiek vērtēta kā diskriminējoša (otrais jautājums), vai ielidošanas atļaujas piešķiršanai saistībā ar attiecīgās sabiedrības gaisa pārvadājumiem, kas notiek no trešām valstīm uz Vācijas Federatīvo Republiku, piedraudot ar naudas sodu un nepārkāpjot diskriminācijas aizliegumu, var tikt piemērots nosacījums par to, ka dalībvalsts gaisa pārvadātājs licencētājai iestādei pierāda, ka gaisa pārvadātāji ar atļauju piedalīties satiksmē Vācijas Federatīvajā Republikā nav spējīgi nodrošināt gaisa pārvadājumus (paziņojums par nepieejamību)?